Τιγράνης Δ΄ της Αρμενίας

Ο Τιγράνης Δ΄ της Αρμενίας ήταν ο τελευταίος βασιλιάς της Αρμενίας από τη Δυναστεία των Αρταξιαδών (10 – 2 π.Χ.).  Ήταν γιος και διάδοχος του βασιλιά της Αρμενίας Τιγράνη Γ΄, είχε μια ετεροθαλή αδελφή, την Ερατώ της Αρμενίας την οποία παντρεύτηκε σύμφωνα με Ελληνιστικό έθιμο της εποχής για να διατηρηθεί η καθαρότητα της δυναστείας.Kurkjian, A History of Armenia, σ. 73 Το όνομα του Τιγράνη Δ΄ ήταν το ίδιο με αυτό του πατέρα του αλλά ήταν ταυτόχρονα το πιο συνηθισμένο στην δυναστεία του και το αρχαιότερο στους Αρμένιους βασιλείς.Hovannisian, The Armenian People From Ancient to Modern Times, Volume I: The Dynastic Periods: From Antiquity to the Fourteenth Century, σ. 48 Γεννήθηκε και μεγάλωσε στη Ρώμη, την εποχή που ήταν εξόριστος ο πατέρας του (30 – 20 π.Χ.).Naroll, Military Deterrence in History: A Pilot Cross-Historical Survey, σ. 161 Ο Τιγρανης Γ΄ βασίλευσε στην Αρμενία μετέπειτα, την περίοδο (20 - 8 π.Χ.).Lang, David M. “Iran, Armenia and Georgia.” In: Cambridge History of Iran, Vol. III, Part I, σ. 513 Ο Τιγράνης Γ΄ πέθανε περί το 8 π.Χ., την ίδια χρονιά τον διαδέχθηκε.Sayles, Ancient Coin Collecting IV: Roman Provincial Coins, σ. 62 Η αδελφή του Ερατώ έγινε σύζυγος του, μαζί της απέκτησε μιά ανώνυμη θυγατέρα η οποία παντρεύτηκε τον Φαρεσμάνη Α΄ της Ιβηρίας. Ο σύζυγος της βασίλευσε στην Ιβηρία την περίοδο (1-58 μ.Χ.), μαζί του απέκτησε τρεις γιους :Μιθριδάτης Α΄ της Ιβηρίας, Ραδάμιστος και Αμάζασπος ο οποίος είναι γνωστός από Ελληνικές επιγραφές που βρέθηκαν στην Ρώμη.

Άν και ο Τιγράνης Δ΄ με την σύζυγο του Ερατώ υπήρξαν υποτελείς βασιλείς της Ρώμης έγιναν σταδιακά φανατικοί εχθροί της. Ο αυτοκράτορας Οκταβιανός Αύγουστος δεν ενέκρινε την επιλογή τους αφού οι ίδιοι επιδίωκαν συνεχώς συμμαχία με την Παρθία.https://www.iranicaonline.org/articles/armenia-ii Η Ρώμη και η Παρθία βρίσκονταν σε σκληρή εχθρότητα σχετικά με το θέμα της διακυβέρνησης της Αρμενίας.Ehrlich, Encyclopedia of the Jewish Diaspora: Origins, Experiences, and Culture, Τομ. 1, σ. 1111 Ο Ρωμαίος ιστορικός του 4ου αιώνα μ.Χ. Φήστος μας πληροφορεί ότι τα αντι-Ρωμαικά αισθήματα την εποχή του Τιγράνη Δ΄ και της Ερατώς ήταν πολύ ισχυρά στην Αρμενία την εποχή τους. Οι δυσαρεστημένοι απέναντι στους Ρωμαίους ξεκίνησαν την εξέγερση με την υποκίνηση του βασιλιά των Πάρθων Φραάτη Ε΄. Ο Φραάτης Ε΄ της Παρθίας διέκοψε σύντομα την συμμαχία του με τους βασιλείς της Αρμενίας, το γεγονός αυτό οδήγησε τον Τιγράνη Δ΄ και την Ερατώ να αναγνωρίσουν την κυριαρχία της Ρώμης, έστειλαν δώρα και δήλωσαν την υποταγή τους.Bunson, Encyclopedia of the Roman Empire, σ. 200 Η πράξη αυτή έγινε αποδεκτή από τον Οκταβιανό Αύγουστο, τους επέτρεψε να παραμείνουν βασιλείς της Αρμενίας. Ο Τιγράνης Δ΄ έκοψε μπρούτζινα νομίσματα με την προτομή του ίδιου μαζί με τον Οκταβιανό Αύγουστο και την επιγραφή "Βασιλεύς Μέγας Νέος Τιγράνης" και άλλα νομίσματα με την Ερατώ και την επιγραφή "Έρατω βασιλέως Τιγράνου αδελφή". Σε άλλα νομίσματα ο Τιγράνης Δ΄ εμφανίζεται γενειοφόρος μαζί με την Ερατώ σαν Έλληνας θρυλικός μεγάλος βασιλιάς. Ο Τιγράνης Δ΄ έπεσε σε μάχη λίγο μετά το 1 π.Χ., πιθανότατα σε εσωτερική επανάσταση επειδή το βασιλικό ζεύγος συμμάχησε με την Ρώμη.Bunson, Encyclopedia of the Roman Empire, σ. 36 Με το χάος που ακολούθησε στην συνέχεια η Ερατώ αναγκάστηκε να παραιτηθεί από τον θρόνο, με τον τρόπο αυτό έληξε η δυναστεία των Αρτεξιαδών στην Αρμενία. Οι Αρμένιοι ζήτησαν κατόπιν από τον Οκταβιανό Αύγουστο να τους διορίσει έναν νέο βασιλιά. Ο Αύγουστος διόρισε τον Αριοβαρζάνη απόγονο του Μιθριδάτη της Παρθίας και της αδελφής τού βασιλιά της Αρμενίας Αρταβάσδη Β΄, ήταν παππούς του Τιγράνη Δ΄.Δίων Κάσσιος, 36.14

Παραπομπές

 Πηγές 

 R. Naroll, V.L. Bullough & F. Naroll, Military Deterrence in History: A Pilot Cross-Historical Survey, SUNY Press, 1974
 E. Yarshater, The Cambridge History of Iran, Cambridge University Press, 1983
 W.G. Sayles, Ancient Coin Collecting IV: Roman Provincial Coins (Google eBook), F+W Media, Inc, 1998
 R.G. Hovannisian, The Armenian People from Ancient to Modern Times, Volume 1: The Dynastic Periods: From Antiquity to the Fourteenth Century, Palgrave Macmillan, 2004

 V.M. Kurkjian, A History of Armenia, Indo-European Publishing, 2008
 M. Bunsen, Encyclopedia of the Roman Empire, Infobase Printing, 2009
 M.A. Ehrlich, Encyclopedia of the Jewish Diaspora: Origins, Experiences, and Culture, Volume 1 (Google eBook), ABC-CLIO, 2009

 Εξωτερικοί σύνδεσμοι 


Κατηγορία:Βασιλείς της Αρμενίας